 - ana
                                     udskrift
                                         af
                      sø- og handelsrettens dombog
                                     ──────────
                                        dom
                           afsagt den 28. februar 2001
sag s 13/2000         pr shipping a/s
              (advokat per ekelund)
              mod
              scandinavian marine underwriters a/s
              (advokat jes anker mikkelsen)
sagsøgeren, pr shipping a/s (i det følgende: pr), har tegnet speditøransvarsforsikring hos
sagsøgte, scandinavian marine underwriters a/s (i det følgende: smu).
under denne sag kræver pr, at smu dækker et erstatningsbeløb, som pr er indgået på at
betale til kartoffelmelcentralen i anledning af beskadigelse af nogle sække med kartoffelmel,
som kartoffelmelcentralen med pr's bistand fik transporteret fra kartoffelmelcentralens
fabrikker i jylland via horsens til boston, england.
                                               - 2 -
sagsfremstilling:
efter anmodning fra kartoffelmelcentralen i herning påtog pr sig i januar og februar 1997 at
bistå denne med en transport af ialt 5.454 tons kartoffelmel via horsens med skib til boston,
england.
kartoffelmelcentralen havde gennem en årrække været kunde hos pr, der således tidligere
havde ydet bistand med tilsvarende opdrag.
modtageren af godset var kartoffelmelcentralens repræsentant i england, quickmaster ltd, der
på kartoffelmelcentralens vegne skulle stå for oplagringen i pakhuse i boston.
det fremgår af en faktura, som pr den 27. februar 1997 udstedte til kartoffelmelcentralen for
transporten af en del af partiet, at pr havde påtaget sig at sørge for transporten af
kartoffelmelet fra kartoffelmelcentralens fabrikker i jylland til boston til en pris af 48,80 kr. pr.
100 kg.
kartoffelmelet, der var pakket i plastikforede jutesække indeholdende 1.000 kg mel pr. sæk
(såkaldte big bags), blev løbende med lastbil transporteret fra kartoffelmelcentralens fabrikker
i auning, brande og karup til et midlertidigt buffer-lager på horsens havn, hvor sækkene blev
opbevaret, indtil lastning fandt sted. sækkene blev fordelt på tre skibe, der sejlede fra horsens
den 15. januar 1997, den 24. januar 1997, henholdsvis den 26. februar 1997.
den sidste last blev sendt med skibet "jan meeder". i forbindelse med lastningen af sækkene i
horsens den 26. februar 1997 udstedte pr en indemnitetserklæring til "jan meeders" ejer,
hvori det bl.a. anførtes, at:
"we hereby request you to sign clean bill of
lading although aprox. 20 (twenty) bags were loaded in wet condition
in consideration with complying with our above request we hereby agree ... to indemnify you,
your servants and agents and to hold all of you harmless in respect of any liability loss or
damage of whatsoever nature which you may sustain by reason of complying with our re-
quest."
                                                   - 3 -
"jan meeders" kaptajn udstedte herefter konnossement uden forbehold over for godsets
tilstand.
efter losningen fra skibene i boston blev sækkene bragt til seks forskellige lagre i boston, hvor
de blev oplagret.
da kartoffelmelcentralen i løbet af 1997 begyndte at flytte sækkene fra lagrene med henblik på
udlevering til kunder, viste det sig, at flere af sækkene havde været udsat for vandskade.
i den anledning afholdt kartoffelmelcentralen og pr et møde den 3. februar 1998. det fremgik
bl.a. af mødereferatet, der blev udarbejdet af kartoffelmelcentralen, at:
"transporten blev varetaget af pr. varerne blev leveret til lager på horsens havn og successivt
lastet i skib; delvis leveret til lager på kaj i boston; derefter leveret til 6 forskellige lagre i
boston. fra boston-lagrene har man i løbet af 1997 leveret til lagre i manchester for om-
emballering og efterkontrol inden udlevering til kunderne.
sækkene blev stablet i 6 lag i skibene og i 3 lag på lagrene. såvel ved opbevaring i skibene
som på lagrene har man foretaget afdækning af gulve og sider med plastic.
peter hansen har været til stede såvel ved lastning som losning af de 3 coastere. der blev ikke
konstateret uregelmæssigheder, bortset fra 25 beskadigede sække i horsens og 21 sække i
boston = ialt 46 sække. disse er allerede blevet erstattet af [pr's forsikring] med henholdsvis
kr. 3000,- og gbp 385,- pr. ton.
ved efterkontrollen har man frasorteret 200 big bags á 1000 kg. på en del af sækkene har man
konstateret vandskader i form af klumper og skimmel. den resterende del af sækkene er
blevet frasorteret på grund af snavsede eller beskadigede sække. på lagret i manchester har
man fundet 2 big bags med "a pool of water on the top".
peter hansen oplyste, at der i øjeblikket er et restlager fra de 3 afskibninger på i alt 3.150
tons. heraf er der 200 tons frasorterede sække, medens de 2.950 tons endnu ikke er ef-
terkontrolleret. varerne opbevares på 3 forskellige lagre i boston.
                                               - 4 -
de frasorterede sække kommer fra alle tre fabrikker og er trukket fra alle de nævnte 6 lagre i
boston. man kan ikke med bestemthed afgøre, hvilken coaster der har transporteret de
frasorterede sække."
kartoffelmelcentralen anmeldte ved skrivelse af 4. februar 1998 de konstaterede vandskader
over for pr.
ved skrivelse af 6. februar 1998 anmeldte pr skaden til sin speditøransvarsforsikring, der var
tegnet hos smu gennem danske speditører.
den 9. marts 1998 blev der udfærdiget en survey-rapport af liverpool & glasgow salvage
association. i følge rapporten var der i boston fundet 46 "wet stained" big bags i ét pakhus og
mindst 11 andre tilsvarende våde sække i et andet pakhus. som årsag til skaden angav rap-
porten, at sækkene havde været udsat for vand "at some stage".
den 18. januar 1999 udstedte pr en kreditnota til kartoffelmelcentralen på en del af
fragtomkostningerne ved transporten af 174 big bags fra danmark til england og betalte tillige
kartoffelmelcentralen omkostningerne ved returfragten til danmark, ialt 107.780 kr.
herefter skrev pr den 18. marts 1999 til danske speditører bl.a.:
"vi vender tilbage til sagen nu, da endelig opgørelse først nu er tilendebragt. det er
konstateret, at total 174 big bags ... var våde. og vi har måttet godtgøre afskiber fragt fra
horsens til boston uk + tilbagefragt - samlet har vi udbetalt erstatning på dkk 107.780,00 til
afskiber."
ved skrivelser af 31. marts 1999 og 17. juni 1999 afviste smu at dække den anmeldte skade
under henvisning til, at pr ved sin håndtering af sagen ikke havde varetaget
forsikringsselskabets interesser med fornøden omhu.
forsikringspolicen
forsikringspolicen indeholder bl.a. følgende betingelser:
"freight forwarders' liability policy
                                               - 5 -
... the underwriters hereby agree to indemnify the insured against contractual liability as
defined by the nsab 1985 and/or other legal liability and/or cmr or other liabilities as a
freight forwarder or warehousekeeper, including liability under fiata bills of lading.
...
the insured must not admit liability for or settle any claim made against him without the
agreement of underwriters.
...
the insured is not insured if the claim against the underwriter arises from or to the extent that
it is increased by the insured having waived his rights of recourse against any person."
forklaringer:
peter hansen har bl.a. forklaret, at han har været speditør i 35 år, heraf 24 år som selvstændig
i pr. pr udfører al transport for kartoffelmelcentralen af kartoffelmel fra danmark til hele
verden. på årsbasis drejer det sig om 80-100.000 tons. den pågældende transport var en helt
sædvanlig opgave.
katoffelmel opbevares i siloer. man begyndte at sække op til skibene i begyndelsen af januar
1997. han overværede ikke sækningen. der kan sagtens have været gammelt mel i bunden af
siloerne, der tappes fra oven. han mener, at man skraber bunden af siloerne hvert år.
sækkene havde ligget ca. 8 dage på fabrikkerne, inden de blev transporteret til horsens.
kartoffelmel er et produkt, der er meget ømfindtligt over for påvirkning af lugt og fugt. han
inspicerede derfor pakhusene i horsens og boston og instruerede om, at der skulle afdækkes
med plastik i bunden og siderne, således at der var rent og tørt. lagrene i boston var
kartoffelmelcentralens egne, og pr var ikke ansvarlig for oplagringen dér.
han var til stede ved lastningen i horsens og overvågede også losningen i boston. ved
losningen i boston var der nogle sække, der måtte sorteres fra, og som blev dækket af pr's
vareforsikring. han var ikke bekendt med de våde sække i horsens. kartoffelmelcentralen har
                                                - 6 -
givet klare instruktioner om, hvordan våde og beskadigede sække skal håndteres. når skibet
lastes, må kaptajnen ikke acceptere våde eller beskadigede sække, og lastningen burde have
været stoppet. det beror derfor på en fejl, at en medarbejder hos pr underskrev en
indemnitetserklæring for at få kaptajnen på "jan meeder" til at udstede rent konnossement.
han ved ikke, hvordan kartoffelmelet er blevet vådt, når sækkene var foret med plastik. det
regnede ikke under lastning og losning, og sækkene blev transporteret under dæk. sækkene
blev stablet i flere lag i pakhusene i boston. der var vandskade på sække, der lå i andet og tre-
die lag. idet sækkene kun var våde i bunden, er det hans opfattelse, at skaden kun kan være
sket under oplagringen i horsens, hvor de må have soppet i vand. man kan ikke umiddelbart
se, om sækkene er våde, når der er tale om rent vand, idet vandet opsuges af melet, der efter-
følgende klumper og danner skimmel.
kartoffelmelcentralen gjorde ham bekendt med, at de våde sække var pr's ansvar, fordi pr
havde stået for transporten, og kartoffelmelcentralen forlangte, at pr betalte
fragtomkostningerne fra danmark til england og retur. kreditnotaen på fragtomkostningerne er
en erkendelse af pr's ansvar for skaden. pr's vareforsikring dækkede skaderne på melet, der
kunne genbruges efter kogning.
påstande:
pr har påstået smu dømt til at betale 107.780 kr. med rente svarende til nationalbankens
diskonto med tillæg af 6% fra den 2. april 1999 til betaling sker.
smu har påstået frifindelse.
anbringender:
pr's advokat har gjort gældende, at kravet er dækket af speditøransvarsforsikringen, idet
forsikringen forpligter smu til at erstatte ethvert tab, som pr har lidt som følge af fejl og for-
sømmelser i forbindelse med den i sagen omhandlede transport af kartoffelmel.
det må lægges til grund, at skaden på sækkene skete i horsens, mens de var i pr's varetægt.
dette bekræftes af kaptajnens vægring ved at udstede rent konnossement. skaden var på det
tidspunkt ikke synlig på alle sækkene, men udviklede sig efter oplagringen i boston. pr begik
                                                - 7 -
en fejl ved at afskibe godset trods fundet af de våde sække. lastningen burde have været
stoppet og forholdet undersøgt nærmere med henblik på at konstatere skadens omfang.
endvidere var det en klar fejl, at pr mod at afgive indemnitetserklæring formåede
bortfragteren til at udstede rent konnossement, hvorved kartoffelmelcentralen blev afskåret fra
at gøre et eventuelt krav gældende mod bortfragteren.
pr har således ikke varetaget kartoffelmelcentralens interesser med tilstrækkelig omhu. da
forsikringsbegivenheden derfor er indtrådt, skal smu dække det tab, som pr har haft ved at
udrede erstatning til kartoffelmelcentralen.
det bestrides, at pr ved at underskrive indemnitetserklæringen har fraskrevet sig
regresmulighed over for bortfragteren. et erstatningsansvar ville ikke kunne gennemføres
overfor bortfragteren, fordi skaden allerede var sket, da erklæringen blev udstedt.
smu har forholdt sig passiv over for skadesanmeldelsen og kan derfor ikke nu gøre indsigelse
mod denne eller mod pr's håndtering af sagen.
pr har ved at anerkende ansvaret for skaden alene opfyldt sin retspligt, jf.
forsikringsaftalelovens ⌡ 94, og smu kan derfor ikke afvise kravet.
pr foretog endelig anmeldelse af skaden over for smu ved skrivelse af 18. marts 1999. kravet
skal derfor i overensstemmelse med forsikringsaftalelovens ⌡ 24 forrentes fra den 2. april
1999.
smu's advokat har gjort gældende, at kravet ikke er dækket af speditøransvarsforsikringen.
det bestrides, at der er indtrådt en skade, som pr er erstatningsansvarlig for.
indemnitetserklæringen tager forbehold for 20 våde sække, mens referatet fra kartof-
felmelcentralen ca. et år senere omtaler 21 beskadigede sække ved losningen i boston og
efterfølgende 200 frasorterede sække i pakhusene. survey-rapporten nævner 46 våde sække i
et pakhus i boston uden at tage stilling til, hvornår skaden må antages at være sket, og pr
angiver selv ca. to år efter transporten, at der nu er 174 våde sække. under henvisning hertil
kan det alene lægges til grund, at pr var ansvarlig for skaden på de 20 sække i horsens og de
21 i boston, som efter peter hansens forklaring allerede er dækket af pr's vareforsikring. melet
                                                  - 8 -
kan meget vel have været vådt før sækningen, og kartoffelmelcentralen har ikke doku-
menteret, at godset var i tør stand ved afsendelsen fra fabrikkerne. skaden kan endvidere
være sket under oplagringen i boston, som pr ikke havde ansvaret for. det er derfor meget
usikkert, hvornår i forløbet skaden indtrådte på de resterende sække, og det er på det forelig-
gende grundlag ikke godtgjort, at skaden skete, mens sækkene var i pr's varetægt.
såfremt det lægges til grund, at skaden indtrådte under søtransporten, har pr ved at udstede
indemnitetserklæring begrænset smu's regresret overfor bortfragteren, hvorfor smu af den
grund ikke er forpligtet til at dække pr's tab.
der er tale om en ansvarsforsikring, som alene dækker, når forsikringsselskabet har bekræftet
ansvarsgrundlaget, eller når det er fastslået ved dom. ved på egen hånd at anerkende
kartoffelmelcentralens krav har pr derfor bevisbyrden for, at pr ved betaling af kravet alene
har opfyldt sin retspligt, jf. forsikringsaftalelovens ⌡ 94.
det bestrides, at denne bevisbyrde er løftet, idet der ikke foreligger nogen dokumentation for,
at skaden indtrådte, mens godset var i pr's varetægt. smu er ikke bundet af pr's erkendelse
af ansvar og er således ikke forpligtet til at udbetale erstatning.
sø- og handelsrettens afgørelse:
det rejste krav angår pr's tab ved at godtgøre kartoffelmelcentralen udgiften til fragt og
returfragt af 174 big bags med kartoffelmel, der var vandskadet.
for at pr kan opnå dækning under den tegnede speditøransvarsforsikring, er det en betingelse,
at skaden på godset skete, mens det var i varetægt hos pr eller nogen, pr svarer for, og det
er pr, der har bevisbyrden herfor.
retten finder, at der er en del usikkerhed i sagen om, hvor mange sække der var beskadiget,
og hvornår skaden i givet fald var indtrådt.
den af pr udstedte indemnitetserklæring af 26. februar 1997 omtalte, at der var ca. 20 sække,
som kaptajnen på "jan meeder" mente kunne være beskadiget. på mødet i esbjerg den 3.
februar 1998 mellem bl.a. kartoffelmelcentralen og pr omtaltes, at der skulle være konstateret
25 beskadigede sække i horsens og 21 beskadigede sække i boston, i alt 46 sække, som
                                               - 9 -
imidlertid ifølge peter hansens forklaring er blevet erstattet af vareforsikringen og derfor for så
vidt ikke kan indgå i det krav, som pr har rejst under denne sag.
survey-rapporten af 9. marts 1998, som er afgivet mere end et år efter skaden, omtaler 46
(andre) våde sække, samt mindst 11 (andre) våde sække, som blev opbevaret i pakhuse.
af skrivelsen af 18. marts 1998 fra pr til danske speditører, ligeledes mere end et år efter
skaden, fremgår det imidlertid, at der skulle være 174 våde big bags.
det må derfor lægges til grund, at de 174 sække, som pr kræver erstatning for at have sendt
retur, ikke kan være blevet beskadiget under transporten med "jan meeder", idet man må gå
ud fra, at man har opdaget alle sække, som var våde i forbindelse med denne transport.
da det ved losningen af "jan meeder" var muligt at opdage de våde sække, må man gå ud fra,
at skaden også ville have været synlig, hvis den var indtrådt under transporten med de to
andre skibe, således at der ville være blevet taget forbehold over for godsets tilstand ved
losningen fra disse skibe.
der er imidlertid ikke fra modtagers side taget forbehold over for de 174 big bags i forbindelse
med losningen. udgangspunktet for bedømmelsen må herefter være, at skaden først er sket
efter losningen, mens godset henlå i pakhusene i boston.
herefter og under hensyn til oplysningen om, at der i manchester blev fundet sække med "a
pool of water on the top", findes pr ikke at have løftet sin bevisbyrde for, at skaden på godset i
givet fald skete, mens det var i varetægt hos pr eller nogen, som pr svarer for.
hertil kommer, at pr på egen hånd har anerkendt skaden og sit ansvar herfor uden at give
smu lejlighed til at varetage sine interesser i sagen, jf. forsikringdpolicens bestemmelser
herom.
                       thi    kendes         for     ret:
scandinavian marine underwriters a/s frifindes.
                                             - 10 -
pr shipping a/s skal inden 14 dage fra denne doms afsigelse betale 16.000 kr. i
sagsomkostninger til scandinavian marine underwriters a/s.
henning hummelmose           elmer.          kaj schou
                                     (sign.)
                        udskriftens rigtighed bekræftes
                       p. j. v. sø- og handelsretten, den
